Man ry vriend per ongeluk 'vir die grap' raak | Maroela Media
Foto verskaf deur Rusa
'n 35-jarige man het Dinsdag matige beserings opgedoen toe die bestuurder van 'n wit Nissan 1400-bakkie hom in Neptunerylaan in Rietrivier in KwaZulu-Natal omgery het.
Beamptes van Reaction Unit South Africa (Rusa) het omstreeks 09:25 by die toneel opgedaag waar die voetganger op die gras langs die pad gelê het.
"Die bestuurder van die bakkie het aan beamptes gesê hy en die beseerde man ken mekaar. Hy het in Neptunerylaan gery toe hy skielik – as 'n grap – voor die voetganger ingeswaai het. Hy het hom toe egter ongelukkig per ongeluk omgery."
Die voetganger is op die toneel behandel voor hy met 'n ambulans na 'n hospitaal geneem is.
Fop-direkteure in hof oor SAID-bedrog
Ooo koek. Grappies vring hartseer partykeer. Hoop jou vriend is nie te kwaad vir jou nie.
Voertuie is nie speelgoed nie.
Dis nou 'n swak grap.
Ek sien nie die grap nie? Hoeveel maal gebeur daar iets anders as wat verwag word, as sulke stupid grappies gemaak word? As iemand besering kan opdoen of se gevoelens seer gemaak kan word tydens n "grappie"is dit nie snaaks nie. Ek hoop albei die ouens is okay, en die een het sy les geleer met sy stupid "grappie".